2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS PRIORITETŲ ĮGYVENDINIMO

PRIEMONĖS NR. 04.1.1-LVPA-V-108 „Didelio efektyvumo kogeneracijos skatinimas Vilniaus mieste“ PAGRINDIMAS

|  |  |  |
| --- | --- | --- |
| Nr. | Klausimas | Ministerijos pateikta informacija |
| 1. Priemonės aprašymas | | |
|  | Priemonės atitiktis 2014–2020 metų Europos Sąjungos fondų investicijų veiksmų programos (toliau – veiksmų programa) nuostatoms | Priemonė prisideda prie 2014–2020 metų Europos Sąjungos struktūrinių fondų veiksmų programos (toliau – veiksmų programa) 4 prioriteto „Energijos efektyvumo ir atsinaujinančių išteklių energijos gamybos ir naudojimo skatinimas“ 4.1. investicinio prioriteto „Atsinaujinančių išteklių energijos gamybos ir skirstymo skatinimas“ 4.1.1. konkretaus uždavinio „Padidinti atsinaujinančių išteklių energijos naudojimą“.  Priemonė padės pasiekti ir išlaikyti veiksmų programoje numatytą rezultatą iki 2023 m. padidinti atsinaujinančių išteklių energijos (toliau – AEI) dalį bendrame galutiniame energijos suvartojime ne mažiau kaip 23 proc. (2012 m. – 21,72 proc.).  Priemonė bus įgyvendinama Vilniaus mieste įrengiant atsinaujinančius energijos išteklius naudojantį kogeneracijos įrenginį. Įrenginyje pagaminta šiluma bus patiekta atitinkamai į Vilniaus centralizuoto šilumos tiekimo sistemą. Eksploatuojant kogeneracijos įrenginį, bus sumažintas pirminės energijos suvartojimas (kogeneracija laikoma efektyvia, kai kogeneracijos įrenginyje vykdant bendrą šilumos ir elektros energijos gamybą sutaupoma bent 10 procentų pirminės energijos, palyginti su atskira palyginamąja šilumos ir elektros energijos gamyba).  Vilniuje šilumos poreikiui patenkinti nepakankamai naudojama efektyvi bendra šilumos ir elektros gamyba iš atsinaujinančių energijos išteklių. Siekiant mažiausiomis sąnaudomis užtikrinti patikimą ir kokybišką centralizuotos šilumos tiekimą vartotojams, būtina importuojamas gamtines dujas pakeisti pigesniais atsinaujinančiais energijos ištekliais, kurie šiuo metu Lietuvoje turi didžiausią potencialą. Siekiant didinti šalies energetinę nepriklausomybę, tikslinga didinti Lietuvoje gaminamos elektros, šilumos energijos apimtis. todėl investicijos į biokurą naudojančius energijos gamybos įrenginius yra efektyviausias būdas Lietuvai pasiekti užsibrėžtus tikslus.  Priemonės įgyvendinimas padidins šalies energetinę nepriklausomybę, sumažins energetinį skurdą šalyje, padės tolygiai vystytis šalies regionams, pagerins importo–eksporto balansą, prisidės prie darnios centralizuoto šilumos tiekimo sektoriaus modernizavimo bei šilumos kainų ir socialinės atskirties mažinimo.  Priemone skatinama diegti pažangias, išteklius tausojančias ir aplinkos taršą bei poveikį klimato kaitai mažinančias didelio efektyvumo kogeneracijos technologijas. |
|  | Priemonės atitiktis strateginio planavimo dokumentų nuostatoms | Priemonė prisidės prie toliau išvardintų Europos Sąjungos ir Lietuvos strateginio planavimo dokumentuose numatytų tikslų ir uždavinių įgyvendinimo:  1. Priemonė prisidės prie **2020 m. konkurencingos, darnios ir saugios energetikos strategijos** (COM(2010)639), **Energetikos veiksmų plano iki 2050 m.** (COM(2011)0885) ir jų tikslų didinti energinį efektyvumą, sumažinti šiltnamio efektą sukeliančių dujų kiekį, padidinti naudojamų AEI dalį;  2. Priemonė taip pat prisidės prie 2009 m. balandžio 23 d. Europos Parlamento ir Tarybos direktyvos **2009/28/EB** dėl skatinimo naudoti atsinaujinančių išteklių energiją, iš dalies keičiančios bei vėliau panaikinančios direktyvas 2001/77/EB ir 2003/30/EB (OL 2009 L 140) įgyvendinimo, kadangi siekiant sumažinti išmetamųjų šiltnamio efektą sukeliančių dujų kiekį ir įvykdyti Jungtinių Tautų bendrosios klimato kaitos konvencijos Kioto protokolą ir kitus Europos bendrijos bei tarptautinius įsipareigojimus mažinti išmetamųjų šiltnamio efektą sukeliančių dujų skatinama didinti AEI naudojimą;  3. Priemonė prisidės prie 2012 m. spalio 25 d. Europos Parlamento ir Tarybos Direktyvos **2012/27/ES** dėl energijos vartojimo efektyvumo, kuria iš dalies pakeistos direktyvos 2009/125/EB ir 2010/30/ES bei kuria panaikintos direktyvos 2004/8/EB ir 2006/32/EB (OL 2012 L 315) įgyvendinimo sukuriant didelio efektyvumo kogeneracijos pajėgumus, tiekiančius naudingąją šilumą į didžiausią Lietuvos t.y. Vilniaus miesto centralizuoto šilumos tiekimo sistemą. Priemonės įgyvendinimas prisidės prie šių Direktyvos 2012/27/ES tikslų: pirminės energijos sutaupymo, šildymo efektyvumo skatinimo daugiau nei 40 % Lietuvos centralizuoto šilumos tiekimo sistemos bei efektyvaus atliekinės šilumos, susidarančios gaminant elektros energiją iš atsinaujinančių išteklių, panaudojimo;  4. Priemonė prisidės įgyvendinant 2010 m. lapkričio 24 d. Europos Parlamento ir Tarybos direktyvą **2010/75/ES** dėl pramoniniųišmetamų teršalų (taršos integruotos prevencijos ir kontrolės) (OL 2010 L 334/17) įgyvendinimo, instaliuojant naujus didesnės nei 50 MW bendros nominalios šiluminės galios kurą deginančius įrenginius, kurie išmes ženkliai mažiau teršalų nei Direktyvoje nustatytos išmetamų teršalų ribinės vertės. Priemonės įgyvendinimas prisidės prie Direktyvos 2010/75/ES tikslų: kiek įmanoma mažinti pramoninės veiklos sukeliamą taršą, suteikti galimybę verslo subjektams išbandyti pažangius geriausiai prieinamus gamybos būdus, užtikrinančius aukštesnį aplinkos apsaugos lygį.  Priemonė tiesiogiai padės įgyvendinti:  1. **Lietuvos pažangos strategijoje „Lietuva 2030“**, patvirtintoje 2012 m. gegužės 15 d. Seimo nutarimu Nr. XI-2015, nurodytus tikslus – pasiekti energetinę nepriklausomybę ir nuosekliai plėtoti aplinką tausojančių išteklių panaudojimą (6.3, 6.9.2 p.);  2. **2014–2020 metų** **Nacionalinės pažangos programos**, patvirtintos 2012 m. lapkričio 28 d. Vyriausybės nutarimu Nr. 1482, 3 prioriteto „Ekonominiam augimui palanki aplinka“ 3.2 tikslo „Sukurti tvarią ir efektyvią ekonominę infrastruktūrą“ 3.2.3 uždavinio „Plėtoti energetikos infrastruktūrą“ 3.2.3.2 kryptį „Užtikrinti pakankamus ir konkurencingus vietinius elektros energijos gamybos pajėgumus“ ir 3.3 tikslo „Skatinti darnų išteklių naudojimą, užtikrinti ekosistemų stabilumą“ 3.3.2 uždavinio „Užtikrinti darnų energijos išteklių naudojimą“3.3.2.1 kryptį „Skatinti AEI gamybą ir naudojimą“, 3.3.2.3 kryptį „Kurti ir diegti modernias energiją ir kitus gamtos išteklius tausojančias technologijas ir procesų valdymo sistemas“, 3.3.2.4 kryptį „Didinti energijos išteklių naudojimo efektyvumą energijos gamybos ir naudojimo srityse“;  3. **Nacionalinėje energetinės nepriklausomybės strategijoje,** patvirtintoje2012 m. birželio 26 d. Lietuvos Respublikos Seimo nutarimu Nr. XI-2133, (toliau – NENS) numatytus uždavinius ir esminius sprendimus elektros, šilumos, AEI, energetinio efektyvumo didinimo bei aplinkos apsaugos, dujų, naftos, išmetamų šiltnamio efektą sukeliančių dujų mažinimo srityse (5–8, 10–13, 60, 61, 69, 72.1–2, 94 p.). **Elektros energetikos** sektoriuje – priemonė prisidės prie pakankamų konkurencingų vietinių elektros gamybos pajėgumų užtikrinimo, didinant elektros energijos gamybos iš AEI mastą. **Šilumos sektoriuje**– keičiant šilumos gamybai naudojamas gamtines dujas biomase, didinamas šilumos gamybos efektyvumas. Priemonė įgyvendins NENS uždavinį didinti energijos vartojimo efektyvumą, skatinant biomasės naudojimą šilumos gamybai. Priemonė didins **AEI**naudojimą elektrai ir šilumai gaminti. **Gamtinių dujų sektoriuje** priemonė prisidės prie tikslo sumažinti gamtinių dujų suvartojimą ir naftos produktus keisti AEI. **Energetinio efektyvumo** didinimo srityje bus siekiama didinti energijos vartojimo efektyvumą. Priemonės įgyvendinimas prisidės prie **teigiamo poveikio aplinkai** – sumažins į atmosferą išmetamų šiltnamio efektą sukeliančių dujų. Priemonė prisidės prie NENS tikslo 2020 metais Lietuvos energetikos sektoriui tapti nepriklausomu nuo energijos tiekimo iš vienintelio šaltinio;  4. **Nacionalinio saugumo strategijos**, patvirtintos 2002 m. gegužės 28 d. Lietuvos Respublikos Seimo nutarimu Nr. IX-907, 16.6.2-16.6.3 p. numatytus vidaus saugumo užtikrinimo politikos prioritetus ir uždavinius užtikrinti energetinį saugumą modernizuojant energetinę infrastruktūrą, įgyvendinant energijos išteklių taupymo priemones, skatinant vietinių ir AEI naudojimą;  5. **Nacionalinės klimato kaitos valdymo politikos strategijoje**, patvirtintoje 2012 m. lapkričio 6 d. Lietuvos Respublikos Seimo nutarimu Nr. XI-2375, 118 p. numatytą viziją 2050 m. Lietuvoje užtikrinti šalies ūkio (ekonomikos) sektorių prisitaikymą prie klimato kaitos keliamų aplinkos pokyčių ir klimato kaitos švelninimo (išmetamųjų šiltnamio efektą sukeliančių dujų kiekio sumažinimas), mažo anglies dioksido kiekio konkurencingos ekonomikos išplėtojimą, įdiegti eko-inovatyvias technologijas, pasiekti energijos gamybos ir vartojimo efektyvumo padidėjimą ir AEI panaudojimą visuose šalies ūkio sektoriuose (taip pat ir energetikoje);  6. **Nacionalinės šilumos ūkio plėtros 2015–2021 metų programos**, patvirtintos 2015 m. kovo 18 d. Lietuvos Respublikos Vyriausybės nutarimu Nr. 284, (toliau – Nacionalinė šilumos ūkio plėtros 2015–2021 metų programa), strateginį Lietuvos tikslą šilumos ūkio sektoriuje – padidinti šilumos gamybos, perdavimo ir vartojimo efektyvumą, kartu, kur ekonomiškai pagrįsta, pakeisti šilumos gamybai naudojamas importuojamas gamtines dujas tvariais vietiniais ir atsinaujinančiais energijos ištekliais, taip siekiant mažinti šilumos kainas, įgyvendinimo. Priemonė prisidės įgyvendinant Nacionalinės šilumos ūkio plėtros 2015–2021 metų programos 1 tikslą – mažinti šilumos energijos kainas ir aplinkos taršą, šilumos energijai gaminti naudojamo kuro balanse teikiant pirmenybę atsinaujinantiems ir (ar) vietiniams energijos ištekliams. Priemonė užtikrins, kad Vilniaus centralizuoto šilumos tiekimo sistemoje papildomai būtų įrengta atsinaujinančius energijos išteklius (biokurą) naudojantis didelio efektyvumo kogeneracijos įrenginys;  7. **Nacionalinėje atsinaujinančių energijos išteklių plėtros strategijoje**, patvirtintoje Lietuvos Respublikos Vyriausybės 2010 m. birželio 21 d. nutarimu Nr. 789, strateginį tikslą didinant atsinaujinančių energijos išteklių dalį šalies energijos balanse, elektros ir šilumos energetikos bei transporto sektoriuose kuo geriau patenkinti energijos poreikį vidaus ištekliais, atsisakyti importuojamo taršaus iškastinio kuro, taip padidinti energijos tiekimo saugumą, energetinę nepriklausomybę ir prisidėti prie tarptautinių pastangų mažinti šiltnamio efektą sukeliančių dujų emisijas. |
|  | Išankstinių (*ex ante)* sąlygų įvykdymas  (jei taikoma) | Veiksmų programos išankstinio vertinimo ataskaitoje nurodyta išankstinė sąlyga (8) “4.3. Imtasi veiksmų siekiant skatinti atsinaujinančiųjų išteklių energijos gamybą ir paskirstymą.” yra įvykdyta. Informacija apie įvykdymą pateikiama veiksmų programos 1 priede (http://esinvesticijos.lt/uploads/documents/docs/161\_58547612f9ca20f3dc00320c401c228d.doc). |
|  | Priemonės tikslingumas, tinkamumas ir tęstinumas, atsižvelgiant į vertinimų išvadas | Priemonę tikslinga įgyvendinti, kadangi energetikos srities prioritetų ir uždavinių tinkamumas buvo įvertintas Lietuvos Respublikos ūkio ministerijos 2011 m. gruodžio 23 d. „Lietuvos Respublikos ūkio ministerijos kompetencijai priskirtų bendrai finansuojamų iš ES struktūrinių fondų lėšų ekonomikos sektorių būklės pokyčių vertinimo“ galutinėje ataskaitoje, kurioje teigiama, kad „Ūkio ministerijos kompetencijai priskirtos ir ES struktūrinės paramos lėšomis bendrai finansuojamos priemonės energetikos sektoriuje, numatytos atitinkamų veiksmų programose, iš esmės išlieka aktualios. Įgyvendinamų priemonių tinkamumas nekelia abejonių, nes atitinka Lietuvos ir Europos Sąjungos energetikos strateginiuose dokumentuose ir direktyvose suformuluotus prioritetus ir tikslus. Dauguma vykdomų priemonių energetikos sektoriuje pasiteisina, ypač ilguoju laikotarpiu, ir Lietuvos socialinės–ekonominės situacijos kontekste.“ (<http://www.ukmin.lt/uploads/documents/imported/lt/veikla/veiklos_sritys/es_strukturiniai_fondai/2007-2013/Vertinimas/Sektoriu_Galutine%20vertinimo%20ataskaita.pdf>)  Priemonė tiesiogiai prisidės prie Nacionalinės šilumos ūkio plėtros programos 1 tikslo „Mažinti šilumos energijos kainas ir aplinkos taršą, šilumos energijai gaminti naudojamo kuro balanse teikiant pirmenybę atsinaujinantiems ir (ar) vietiniams energijos ištekliams“ 1.1 uždavinio „Siekiant didinti vietinės konkurencingos elektros energijos gamybos apimtį, skatinti didelio naudingumo kogeneraciją“ 1.1.1. priemonės „Rekonstruojant esamus kogeneracinius pajėgumus ar statant naujus, užtikrinti, kad Vilniaus centralizuoto šilumos tiekimo sistemoje papildomai būtų įrengta iki 145 MW elektrinės galios / iki 240 MW šiluminės galios atsinaujinančius ir (ar) vietinius energijos išteklius (komunalines atliekas) naudojančių įrenginių“ (2 priedo 1.1.1 papunktis) Neįgyvendinant priemonės didžiąja dalimi nebus pasiekti Nacionalinės šilumos ūkio plėtros programos tikslai ir uždaviniai. |
|  | Priemonės suderinamumas su kitomis priemonėmis | Priemonės veiklos nėra susijusios su kitų ministerijos ir (ar) kitų ministerijų įgyvendinamų veiksmų programos, kitos ES finansinės paramos ar kitos tarptautinės paramos ar nacionalinėmis lėšomis finansuojamų priemonių veiklomis (egzistuoja aiškios takoskyros; žr. 19, 20 punktus). |
|  | Nagrinėtų priemonės veiklų įgyvendinimo alternatyvų aprašymas ir siūlomos alternatyvos pasirinkimo pagrindimas (jei taikoma) | Priemonės veiklos alternatyvos nenagrinėjamos, nes numatomos įgyvendinti veiklos atitinka veiksmų programos 4.1.1. investicinio prioriteto įgyvendinimo veiklų aprašymus. |
|  | Galimų pareiškėjų, galutinių naudos gavėjų ir partnerių pasirinkimo pagrindimas | 2014 m. gegužės 28 d. Lietuvos Respublikos Vyriausybės nutarimu Nr. 486 „Dėl Vilniaus ir Kauno miestų centralizuoto šilumos tiekimo ūkio modernizavimo įrengiant vietinius ir atsinaujinančius energijos išteklius naudojančias kogeneracines elektrines projektų pripažinimo valstybei svarbiais ekonominiais projektais“ (toliau – Nutarimas) pritarta, kad Vilniaus miesto centralizuoto šilumos tiekimo ūkio modernizavimo, įrengiant atsinaujinančius energijos išteklius naudojančios kogeneracinės elektrinės, projektą įgyvendintų UAB „Lietuvos energija“. Nutarimu nustatyta, kad projektą UAB „Lietuvos energija“ įgyvendintų įsteigdama projekto įgyvendinimo bendrovę, išlaikant valstybės valdomos bendrovės kontrolę. Įgyvendindama Nutarimo nuostatas, **valstybės valdoma energetikos įmonių grupė UAB „Lietuvos energija“ 2015 m. vasario 26d. įsteigė bendrovę projekto Vilniuje vykdyti Todėl galimas pareiškėjai pagal šią priemonę yra** UAB „Vilniaus kogeneracinė jėgainė“ (Vilniuje projektą vykdysianti bendrovė).  UAB „Vilniaus kogeneracinė jėgainė“ pajėgi projektą įgyvendinti be partnerių, turi tam reikiamus įgaliojimus bei pajėgumus, sklypą, reikalingą projektui įgyvendinti. |
|  | Supaprastintas išlaidų apmokėjimas | Netaikoma. |
|  | Galimybė taikyti viešojo ir privataus sektorių partnerystės būdą (jei taikoma) | Nutarimo 4.2 papunktyje numatyta, kad paskirtasis vykdytojas elektrinės projektą įgyvendina pritraukdamas savivaldybės ir (arba) jos valdomų įmonių ir (arba) privačių partnerių (toliau – partneriai) investicijas steigiant projekto vykdymo bendrovę, kuriai kaip partnerių įnašai gali būti perduodama centralizuoto šilumos tiekimo infrastruktūra, technologijos ar kitas turtas, išlaikant valstybės valdomų bendrovių kontrolę. Įgyvendindama Nutarimo 4.2 p. UAB „Lietuvos energija“ įvykdė partnerių atrankos procedūras. Vilniaus mieste elektrinės projektui įgyvendinti privatus partneris nebuvo atrinktas. |
| 1. G | Galimybė taikyti visuotinę dotaciją (jei taikoma) | Netaikoma, nes pagal priemonę nebus įgyvendinamos vienarūšės veiklos, taip pat neplanuojama, išskyrus projekto netiesiogines išlaidas, projekto išlaidas apmokėti taikant supaprastintą išlaidų apmokėjimą. |
|  | Jungtinės priemonės tikslingumo pagrindimas (jei taikoma) | Netaikoma, nes priemonė skirta skatinti AEI panaudojimą energijos gamybai ir energiniam efektyvumui (egzistuoja aiškios takoskyros žr. 19, 20 punktus), veiklos yra skirtos išimtinai didelio efektyvumo kogeneracijai skatinti, kai įrenginys pajungiamas prie centralizuoto šilumos tiekimo sistemos, Vilniaus miesto savivaldybėje . |
|  | Galimų rizikų vertinimas | Šios priemonės įgyvendinimo rizikos yra susijusios su politiniais aspektais – pasikeitus strateginių dokumentų tikslams, gali būti atsisakyta kai kurių priemonių įgyvendinimo. Kadangi Lietuvos strateginiai dokumentai suderinti su Europos Sąjungos strateginiais dokumentais, esminio pasikeitimo ar visiško kai kurių priemonių įgyvendinimo rizika maža. Numatyti priemones jų valdymui nėra galimybių.  Viešųjų pirkimų procedūros gali atidėti priemonės veiklos įgyvendinimo terminus. Rizika vertinama kaip vidutinė. Siekiant suvaldyti viešųjų pirkimų procedūrų vykdymo grafiką bus keliamas reikalavimas užtikrinti atitinkamą projekto parengtumą – teikiant paraiškas būti paskelbus viešuosius pirkimus. Siekiant užtikrinti tinkamą projekto parengtumą, planuojama iš anksto numatyti paraiškų teikimo grafiką.  Priemonės veiklos įgyvendinimą gali veikti sezoniškumas (t.y. netinkamos gamtinės sąlygos rangos darbams). Rizika vertinama kaip maža. Atsižvelgiant į šios priemonės veiklas arba paraiškų teikimo data bus numatoma šaltąjį metų sezoną, kad visos finansavimo suteikimo procedūros pasibaigtų iki šiltojo metų sezono pradžios, ir kad darbai galėtų vykti šiltuoju metų sezonu, arba bus prašoma įgyvendinamos priemonės veiklos įgyvendinimą (darbų grafike) suplanuoti taip, kad mažiausią įtaką turėtų sezoniškumas.  Priemonės įgyvendinimą gali veikti atsinaujinančių energijos išteklių potencialo tvarumas ir kainos kitimas. Ši rizika vertinama kaip maža, kadangi energetikos sektorius yra reguliuojamas, iki projekto įgyvendinimo pabaigos bus priimti teisės aktai, minimizuojantys tikėtiną rizikų poveikį.  Kaip didelė rizika vertinama projekto atitiktis valstybės pagalbos taisyklėms. Šiai rizikai suvaldyti Lietuvos Respublikos energetikos ministerija kreipėsi į Lietuvos Respublikos konkurencijos tarybą, kuri 2015 m. balandžio 14 d. Europos Komisijai pateikė ir užregistravo išankstinį valstybės pagalbos pranešimą (registracijos Nr. 2015/034580), vyksta dokumentų derinimas. |
|  | Horizontaliųjų principų įgyvendinimas | Priemone prisidedama prie darnių principų ištekliams naudoti diegimo, skatinant diegti pažangias, išteklius tausojančias ir aplinkos taršą bei klimato kaitą mažinančias technologijas energetikos sektoriuje. Priemonė įgyvendina Nacionalinės darnaus vystymosi strategijos, patvirtintos 2003 m. rugsėjo 11 d. Lietuvos Respublikos Vyriausybės nutarimu Nr. 1160, ilgalaikį uždavinį – modernizuoti esamas, ir pagal naudingosios šilumos energijos poreikį pastatyti naujas didelio efektyvumo kogeneracines elektrines (150.1 p.). Priemonės įgyvendinimo veiklos rezultatai bus išmatuojami atsižvelgiant į priemonei taikomus Veiksmų programos stebėsenos rodiklius, susijusius su darnaus vystymosi principo įgyvendinimu.  Pagal šią priemonę nenumatoma apribojimų, kurie turėtų neigiamą poveikį jaunimo, lyčių lygybės ir nediskriminavimo principų įgyvendinimui. Priemonės veiklos nėra susijusios nei su viena tiksline grupe, t.y. jų įgyvendinimas neprisideda prie vienos atskiros grupės gyvenimo kokybės gerinimo, su priemone susijusių veiklos rezultatai visiems prieinami vienodai, netaikant diskriminuojančių kriterijų. Todėl priemonė aktyviai neprisideda prie minėtų šioje pastraipoje nurodytų horizontaliųjų principų įgyvendinimo. Šiuo požiūriu ji yra neutrali. |
| II. Finansavimo forma | | |
|  | Priemonės finansavimo formos pasirinkimo pagrindimas | Negrąžinamoji subsidija pasirinkta dėl jos skatinamojo poveikio ir todėl, kad ji yra numatyta Nacionalinės šilumos ūkio plėtros 2015–2021 metų programos 2 priede. Projekto vykdytojas savo lėšomis nėra pajėgus vykdyti šios priemonės projekto dėl projekto mažo atsiperkamumo.  Priemonės veiklos įgyvendinimas leistų sumažinti kuro sąnaudas energijai gaminti (siekiamas kogeneracijos efektyvumas sąnaudas kurui sumažintų apie 30 proc.).. Todėl planuojama negrąžinamoji subsidija yra subalansuota finansavimo forma, kuri palengvina didelės apimties valstybės ekonomikai svarbaus projekto įgyvendinimą nedidinant energijos kainų vartotojams. |
|  | Galimybė taikyti finansines priemones (jei taikoma) | Netaikoma, priemonė nėra finansiškai gyvybinga, nes pradinės investicijos yra didelės, o atsipirkimo periodas ilgas, net taikant dalinį priemonės finansavimą per finansines priemones. |
|  | Galimybė taikyti grąžinamąją subsidiją | Grąžinamosios subsidijos taikyti nėra galimybių todėl, kad didelio efektyvumo kogeneracijos įrenginys reikalauja reikšmingų pradinių investicijų, kurių atsipirkimo laikotarpis skaičiuojamas dešimtimis metų. Vertinant galimybę paskatinti projekto vykdytoją siekti geresnių rezultatų buvo nustatyta, kad projekte numatomos veiklos yra aiškiai apibrėžtos ir baigtinės, t. y. tikslas arba pasiekiamas 100 procentų, arba visai nepasiekiamas, todėl paskatos nėra numatomos.  Lyginant prognozuojamą planuojamo finansuoti Vilniaus projekto poveikį su situacija „be projekto“ buvo nustatyta, kad veiklos tikslas nėra tik finansiniai sutaupymai mažinant sąnaudas kurui – veiklos įgyvendinimas padės užtikrinti šilumos ir elektros gamybos ūkių efektyvumo padidinimą, sumažins mieste susidarančių šiltnamio efektą sukeliančių dujų kiekį.  Atsižvelgiant į aukščiau išvardintas priežastis, projekto įgyvendinimui nebus taikoma grąžinamoji subsidija. |
| III. Atrankos būdas | | |
|  | Projektų atrankos būdo pagrįstumas | Lietuvos Respublikos Vyriausybės 2015 m. kovo 18 d. nutarimu Nr. 284 patvirtintos Nacionalinės šilumos ūkio plėtros 2015–2021 metų programos 2 priede įtvirtinta, kad rekonstruojant esamus kogeneracinius pajėgumus ar statant naują Vilniuje, projektas bus atrenkamas valstybės projektų planavimo būdu.  Valstybės projektų planavimo būdas taikomas atsižvelgiant į tai, kad projekto vykdytojas yra paskirtas Nutarimu (žr. 7 punktą) |
| IV. Įgyvendinančioji institucija | | |
|  | Įgyvendinančiosios institucijos pasirinkimas (jei taikoma) | Viešoji įstaiga Lietuvos verslo paramos agentūra pasirinkta dėl turimos patirties įgyvendinti energetikos priemones ir vadovaujantis 2014 m. birželio 4 d. Lietuvos Respublikos Vyriausybės nutarimu Nr. 528 patvirtintomis Atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos struktūrinių fondų investicijų veiksmų programą, taisyklėmis ir jų priedu. |
| V. Reikalavimai, susiję su paramos pagal kitas iš ES finansuojamas programas ir kitą tarptautinę paramą atskyrimu | | |
|  | Priemonės sankirtų su kitomis veiksmų programos priemonėmis įvertinimas ir nustatymas | Energetikos ministerijos priemonė 04.1.1-LVPA-K-108 „Nedidelės galios biokuro kogeneracijos skatinimas“ numato skatinti kogeneraciją Lietuvos miestuose (išskyrus Vilnių ir Kauną). Planuojami projekto pareiškėjai – juridiniai asmenys, turintys šilumos tiekimo licencijas ir valdantys centralizuotus šilumos tinklus nuosavybės teise; projektų atrankos būdas – projektų konkursas. Takoskyra su planuojama priemone numatoma per pareiškėją, teritoriją, finansavimo dydį, projektų atrankos būdą, todėl papildomoms takoskyroms poreikio nėra.  Pagal Ūkio ministerijos planuojamą priemonę „Kogeneracija PRAMONEI LT“ numatoma finansuoti veikla - kogeneracinių jėgainių pramonės įmonėse įrengimas, siekiant naudoti vienu metu generuojamą elektrą ir šilumos energiją pačių įmonių vidiniams poreikiams tenkinti bei sudarant galimybę perteklinę energiją tiekti kitoms pramonės įmonėms ar perduoti į centralizuotus energetinius tinklus. Galimi pareiškėjai: MVĮ ir didelės pramonės įmonės Esminė takoskyra tarp planuojamos priemonės ir priemonės „Kogeneracija PRAMONEI LT“ nustatoma per pareiškėjus, todėl papildomoms takoskyroms poreikio nėra. |
|  | Priemonės sankirtų su kitų ES struktūrinių fondų, kitos ES finansinės paramos ar kitos tarptautinės paramos priemonėmis įvertinimas ir nustatymas | Finansavimas pagal šią priemonę bus vykdomas vadovaujantis Europos Parlamento ir Tarybos 2013 m. gruodžio 17 d. reglamento (ES) Nr. 1300/2013 dėl Sanglaudos fondo, kuriuo panaikinamas Tarybos reglamentas (EB) Nr. 1084/2006, nuostatomis. Šios priemonės remiamos veiklos, susijusios su atsinaujinančių išteklių energijos panaudojimo plėtra efektyvios šilumos ir elektros energijos gamybai didelio efektyvumo kogeneracijos elektrinėje Vilniuje. Vertinant galimas priemonės veiklos sankirtas su kitomis ES finansinės paramos ir kitomis tarptautinės paramos priemonėmis, nagrinėti šie fondai/programos:  **ES solidarumo fondas** finansavimą teikia daugiausia įvykus didelei stichinei nelaimei, kai itin nukenčia gyvenimo sąlygos, gamtinė aplinka ar ekonomika viename ar daugiau valstybės narės arba narystės siekiančios šalies regionų, todėl sankirtų su numatoma įgyvendinti priemone nėra.  **Europos teritorinio bendradarbiavimo tikslo programa**, finansuojama ES struktūrinių fondų lėšomis, numato kurti ir plėtoti tarpvalstybinį bendradarbiavimą, finansuojant integruotą teritorijų vystymąsi skatinančius tinklus ir veiksmus. Minėtas tikslas gali turėti sąsajų su įgyvendinama priemone, tačiau yra aiški takoskyra – Europos teritorinio bendradarbiavimo tikslo programos finansuojamus projektus turi įgyvendinti ne mažiau kaip du ir ne daugiau kaip 8 projekto partneriai iš dviejų dalyvaujančių kaimyninių šalių programos teritorijos (partnerio kilmės vieta nustatoma pagal oficialų partnerio registracijos adresą šalies arba regiono registre). Numatomos įgyvendinti priemonės galimas pareiškėjas – UAB „Vilniaus kogeneracinė jėgainė“ (Vilniuje projektą vykdysianti bendrovė).  Pagal Lietuvos Respublikos aplinkos ministerijos administruojamą **Klimato kaitos specialiąją programą** gali būti finansuojamos energetinio efektyvumo didinimo ir atsinaujinančių energijos šaltinių diegimo priemonės fiziniams ir juridiniams asmenims. Pažymėtina, kad ūkinę-komercinę veiklą vykdančioms įmonėms maksimali subsidijos suma yra 200 tūkst. eurų, o nevykdančioms – 1,45 mln. eurų. Planuojamos priemonės „Didelio efektyvumo kogeneracijos skatinimas Vilniaus ir Kauno miestuose“ pareiškėjais gali būti Nutarime numatyti pareiškėjai (žr. 7 punktą), projektai planuojami valstybės planavimo būdu bei pasižymi didele apimtimi. Todėl takoskyra nustatoma per finansavimo dydį ir pareiškėjus.  **LIFE programa**. Pastebėtina, kad LIFE programa taip pat turi panašumų su nagrinėjamos priemonės veikla, kadangi pagal 2014–2020 laikotarpio LIFE programą finansavimas skiriamas aplinkos ir išteklių naudojimo efektyvumo, gamtos ir biologinės įvairovės, aplinkos valdymo ir informavimo srityse bei klimato kaitos švelninimo, prisitaikymo prie klimato kaitos ir klimato valdymo ir informavimo srityse. Tačiau LIFE programoje nenumatoma finansuoti didelio efektyvumo kogeneracijos įrenginių (takoskyra per veiklas).  **INTERREG IVC tarpregioninio bendradarbiavimo programa** numato finansuoti energijos efektyvumo ir atsinaujinančių energijos šaltinių priemones. Takoskyra tarp šių priemonių ir priemonės „Didelio efektyvumo kogeneracijos skatinimas Vilniaus mieste“ nustatyta įvertinus veiklos rezultatų lokalų poveikį izoliuotai centrinio šilumos tiekimo sistemai Vilniaus miesto savivaldybės administracinėse ribose. Planuojama priemonė neužtikrina poveikio tarpregioniniam bendradarbiavimui. |
|  | Priemonės sankirtos su iš valstybės biudžeto programų finansuojamomis veiklomis | Planuojamos priemonės veikla nedubliuoja ir nepapildo iš kitų valstybės biudžeto programų finansuojamų veiklų. |
| VI. Priemonės įgyvendinimo stebėsenos rodikliai | | |
|  | Nacionalinių stebėsenos rodiklių nustatymo poreikis | Šiai priemonei yra planuojama nustatyti du nacionalinius stebėsenos rodiklius: „Naujai įrengtų didelio efektyvumo kogeneracijos įrenginių vardinė (nominali) šiluminė galia“; „Naujai įrengtų didelio efektyvumo kogeneracijos įrenginių elektrinė įrengtoji galia“, „nes Veiksmų programoje nustatytų stebėsenos rodiklių nepakanka užtikrinti tinkamą ir kokybišką šios priemonės įgyvendinimo stebėseną. |
| VII. Priemonės finansavimo šaltiniai | | |
|  | Priemonei skiriamo finansavimo sumos pagrindimas | Šiai priemonei numatoma skirti iš 2014–2020 metų Europos Sąjungos fondų investicijų programos 96.600.000 eurų. Priemonei skiriamo finansavimo galima suma (t. y. galima valstybės investicinė paramos maksimali suma) buvo numatyta Nacionalinės šilumos ūkio plėtros 2015–2021 metų programos 2 priede.  Nacionalinėje šilumos ūkio plėtros 2015–2021 metų programoje finansavimo suma apskaičiuota atsižvelgiant į technologijas, jų galias, technologijų įrengimo vietas, naudojamą kuro rūšį, projekto įgyvendinimo būdus, paramos skyrimo būdus ir rūšis. |
|  | Priemonei skiriamų ES struktūrinių fondų lėšų pagrindimas | Priemonei skiriamų ES struktūrinių fondų lėšų santykis su priemonei numatyta bendra tinkamų finansuoti išlaidų verte buvo nustatytas:   1. siekiant užtikrinti Nacionalinėje energetinės nepriklausomybės strategijoje, Nacionalinėje pažangos programoje, Nacionalinės šilumos ūkio plėtros 2015–2021 metų programoje, Nacionalinio saugumo strategijoje, Nacionalinėje klimato kaitos valdymo politikos strategijoje, Nacionalinėje atsinaujinančių energijos išteklių plėtros strategijoje, Nacionalinėje darnaus vystymosi strategijoje ir veiksmų programoje nustatytų tikslų įgyvendinimą; 2. įvertinus veiksmų programos 4.1.1. konkrečiam uždaviniui numatytų lėšų ir planuojamų finansuoti projekto santykį; 3. vadovaujantis reguliuojamos veiklos kainodaros principų taikymu bei balanso tarp šilumos ir elektros tarifo bei naštos šilumos ir elektros vartotojams užtikrinimu.   ES struktūrinių fondų lėšų suma neviršija 50 procentų tinkamų finansuoti išlaidų sumos. |
|  | Priemonės finansavimo iš Lietuvos Respublikos valstybės biudžeto poreikio pagrindimas (jei taikoma) | Netaikoma, nes pagal priemonę įgyvendinama veikla nebus finansuojamos iš valstybės biudžeto lėšų**.** |
|  | Priemonės finansavimo iš savivaldybių biudžetų poreikio pagrindimas (jei taikoma) | Netaikoma, nes pagal priemonę įgyvendinama veikla nebus finansuojama iš savivaldybių biudžetų lėšų, nes Vilniaus miesto savivaldybė nėra projekto partneriu**.** |
|  | Priemonės finansavimo iš projektų vykdytojų ir (arba) partnerių lėšų, finansuojamų iš valstybės biudžeto arba viešųjų lėšų, poreikio pagrindimas (jei taikoma) | Priemonės veiklos įgyvendinimo tvarka įtvirtinta Nutarime, vadovaujantis kuriuo UAB „Lietuvos energija“, paskirta įgyvendinti elektrinės projektą įsteigiant projekto įgyvendinimo bendrovę numatyta, kad projektas bus įgyvendinamas pritraukiant savivaldybės ir (arba) jos valdomų įmonių ir (arba) privačių partnerių (toliau – partneriai) investicijas steigiant elektrinės projekto įgyvendinimo bendrovę, kuriai kaip partnerių įnašai gali būti perduodama centralizuoto šilumos tiekimo infrastruktūra, technologijos ar kitas turtas, išlaikant valstybės valdomos bendrovės kontrolę. Įgyvendindama Nutarimo 4.2 p. UAB „Lietuvos energija“, įvykdė partnerių atrankos procedūras. Vilniaus miesto savivaldybės Projektui įgyvendinti privatus partneris nebuvo atrinktas.  Pareiškėjai prie projekto vykdymo gali prisidėti ne mažesne nei 50 proc. savo (ir) arba skolintomis lėšomis. Pareiškėjas savo iniciatyva ir savo ir (arba) kitų šaltinių lėšomis gali prisidėti prie projekto įgyvendinimo didesne nei reikalaujama lėšų suma.  Finansų ministerijos užsakytame Viešosios infrastruktūros finansinių instrumentų ex-ante vertinimo I dalies projekte, išsamiai aprašytos palankios komercinių bankų ir tarptautinių finansinių institucijų energijos sektoriaus finansavimo galimybės. |
| Papildoma informacija | | |
|  | Priemonės suderinimas su kitomis institucijomis | Informacija apie priemonės įgyvendinimo plano keitimą derinama su:   * Lietuvos Respublikos aplinkos ministerija; * Lietuvos Respublikos ūkio ministerija; * Lietuvos Respublikos susisiekimo ministerija; * Lietuvos Respublikos kultūros ministerija; * Lietuvos Respublikos vidaus reikalų ministerija; * Lietuvos Respublikos sveikatos apsaugos ministerija; * Lietuvos Respublikos socialinės apsaugos ir darbo ministerija; * VšĮ Lietuvos verslo paramos agentūra; * Lietuvos Respublikos aplinkos ministerija. |
|  | Kita | Netaikoma**.** |